OpenLLM-France/wikimedia huggingface dataset:
# Pi de Hartweg

El pi de Hartweg (Pinus hartwegii) és una espècie de conífera de la família Pinaceae nadiua de les muntanyes de Mèxic i l'Amèrica Central fins a Hondures. Rep el nom en honor de Karl Theodor Hartweg, qui el va descobrir l'any 1838.

## Característiques

És un arbre de fulla persistent que arriba a 20–30 m d'alt. Les fulles són aciculars en fascicles de cinc o ocasionalment quatre fulles, fan 10–20 cm de llargada i les pinyes són ovoides de 6–13 cm de llargada.
Està estretament relacionat amb el pi Montezuma (Pinus montezumae), amb qui sovint s'hibrida, diferint només per les fulles més curtes i el color i la mida de les pinyes.

## Distribució

És una espècie que viu a grans altituds entre 2.500-4.300 m, i forma el límit arbori a la seva zona. Creix tant a Sierra Madre Occidental com Sierra Madre Oriental (latitud 29° N) des de l'estat de Chihuahua i Nuevo León (26°N) als alts cims del Salvador- Hondures (15° N). Encara que creix a alta latitud no creix torçat.

## Referències

* Conifer Specialist Group (1998). Pinus hartwegii. Llista Vermella de la UICN, Unió Internacional per a la Conservació de la Natura, 2006. Consultat el 12 maig 2006 (en anglès).
* Gymnosperm Database: Pinus hartwegii
# Méziré

Méziré és un municipi francès, es troba al departament del Territori de Belfort i a la regió de Borgonya - Franc Comtat. L'any 2006 tenia 1352 habitants.

## Geografia

Se situa a la vora de l'Allan, riu que neix de la unió de la Bourbeuse i de l'Allaine.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 978 | 1090 | 1252 | 1326 | 1150 | 1255 |
# Montezuma (Geòrgia)

Montezuma és una població dels Estats Units a l'estat de Geòrgia. Segons el cens del 2000 tenia 3.999 habitants.

## Demografia

Segons el cens del 2000, Montezuma tenia 3.999 habitants, 1.501 habitatges, i 1.050 famílies. La densitat de població era de 343,1 habitants/km².
Dels 1.501 habitatges en un 34,3% hi vivien nens de menys de 18 anys, en un 36,7% hi vivien parelles casades, en un 29,8% dones solteres, i en un 30% no eren unitats familiars. En el 27,4% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,2.
Per edats la població es repartia de la següent manera: un 29,1% tenia menys de 18 anys, un 9,8% entre 18 i 24, un 24,1% entre 25 i 44, un 22,3% de 45 a 60 i un 14,8% 65 anys o més.
L'edat mediana era de 36 anys. Per cada 100 dones de 18 o més anys hi havia 74,7 homes.
La renda mediana per habitatge era de 23.022 $ i la renda mediana per família de 27.469 $. Els homes tenien una renda mediana de 26.226 $ mentre que les dones 16.995 $. La renda per capita de la població era de 12.168 $. Entorn del 21,8% de les famílies i el 25,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Montezuma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Montezuma». American Fact Finder. Oficina del Cens dels Estats Units, 12-01-2010.
# Phoenix Marie

Phoenix Marie (n. 21 de setembre de 1981; Riverside, Sud de Califòrnia) és una actriu porno i model estatunidenca.

## Biografia

Phoenix Marie va néixer i va créixer al sud de Califòrnia. La seva carrera va començar l'any 2006, quan va sortir una nit amb els seus amics i l'amo d'un nightclub de Los Angeles es va apropar a ella, resultant ser familiar d'un agent local de models.
Durant l'institut era intel·ligent, però molt tímida, la qual cosa li va repercutir en les seves relacions socials. En una entrevista per Bangbros al novembre de 2007, va confessar que "realitzar pel·lícules porno, li ha ajudat a desenvolupar les parts de la seva personalitat que van ser cohibides durant la seva adolescència, per exemple, ser més social amb les persones". Els seus entreteniments inclouen, anar a la platja, jugar futbol, beisbol i hoquei. Encara que és una actriu recent en la indústria porno, Phoenix Marie té més d'un centenar d'escenes filmades. Forma part de l'exclusiu cercle de ZZ girls de l'empresa Brazzers. L'any 2010, va ser triada Penthouse Pet del mes de novembre.

## Referències

* ↑ «Profile for: Phoenix Marie» (en anglès). BangBros.com. [Consulta: 13 octubre 2010].
* ↑ PhoenixMarie.com (ed.
* ↑ Penthouse Magazine. «Phoenix Marie Penthouse Pet November 2010». [Consulta: 19 novembre 2010].

## Enllaços externs

* www.phoenixmarie.com (anglès)
# Casa Bassols

«Casa Bassols» té aquests significats:
* Casa Bassols-Pignatelli, edifici a Barcelona
* Palau Bassols, edifici a Barcelona
* Casa Bassols (Vic)
# Tour de Flandes 1964

El Tour de Flandes 1964 va ser la 48a edició del Tour de Flandes. La cursa es disputà el 5 d'abril de 1964, amb inici a Gant i final a Gentbrugge després d'un recorregut de 236 quilòmetres. El vencedor final fou l'alemany Rudi Altig, que s'imposà amb més de quatre minuts d'avantatge respecte als immediats classificats, el belga Benoni Beheyt i el neerlandès Jo de Roo, segon i tercer respectivament.

## Classificació final

| | Ciclista | Equip | Temps |
| 1 | Rudi Altig (GER) | Saint-Rapfael-Gitane-Dunlop | 5h 43' 27" |
| 2 | Benoni Beheyt (BEL) | Wiels-Groene Leeuw | + 4' 05" |
| 3 | Jo de Roo (NED) | Saint-Rapfael-Gitane-Dunlop | m. t. |
| 4 | Edward Sels (BEL) | Solo-Superia | m. t. |
| 5 | Georges van Coningsloo (BEL) | Peugeot-BP-Englebert | m. t. |
| 6 | Arthur Decabooter (BEL) | Solo-Superia | m. t. |
| 7 | Jos Verachtert (BEL) | Dr. Mann | m. t. |
| 8 | Gustave Desmet (BEL) | Wiels-Groene Leeuw | m. t. |
| 9 | Gilbert Desmet (BEL) | Wiels-Groene Leeuw | m. t. |
| 10 | Rik van Looy (BEL) | Solo-Superia | m. t. |

## Referències

* Resultats a sitiodeciclismo.net
* Resultats a cyclebase.nl
* Resultats a les-sports.info
# Los Amples

Los Amples, o los Amplos, és un paratge del terme municipal de Llimiana, al Pallars Jussà.
El lloc és al vessant septentrional del Montsec de Rúbies, just al sud i damunt de Sant Salvador del Bosc, al vessant nord-oest del Tossal de la Torreta.

## Enllaços externs

* Institut Cartogràfic de Catalunya
# Pi de Macedònia

El pi de Macedònia (Pinus peuce) és una espècie de conífera de la família Pinaceae nadiua de les muntanyes de la península balcànica.

## Distribució

Macedònia del Nord, Bulgària, Albània, Montenegro, Kosovo, l'extrem sud-oest de Sèrbia, i l'extrem nord de Grècia, típicament es fan a (600-) 1.000-2.200 (-2.300) m d'altitud. Sovint arriben al límit arbori en aquesta zona.

## Característiques

Els arbres poden fer de 35-40 m d'alt amb un diàmetre del tronc d'uns 1,5 metres. Les fulles, aciculars, es troben en fascicles de 5, fan de 6 a 11 cm de llargada. Les pinyes fan de 8 a 16 cm de llarg i ocasionalment 20 cm.

## Taxonomia

Entre els seus sinònims es troben Pinus cembra var. fruticosa Griseb., Pinus excelsa var. peuce (Griseb.) Beissn., Pinus peuce var. vermiculata Christ, i pi dels Balcans.

## Referències

* ↑ «Noms de plantes. Corpus de fitonímia catalana | TERMCAT». [Consulta: 11 abril 2023].
* 1 2 Farjon, A. (2005). Pines. Drawings and descriptions of the genus Pinus, ed.2. Brill, Leiden ISBN 90 04 13916 8
* 1 2 Gymnosperm Database Pinus peuce
* ↑ Critchfield, W. B., & Little, E. L. (1966). Geographic distribution of the pines of the World. U.S. Dept. of Agriculture Forest Service Misc. Publ. 991.
* ↑ Farjon, A. 1998. World Checklist and Bibliography of Conifers. Royal Botanic Gardens, Kew. 300 p. ISBN 1-900347-54-7
* ↑ Dirr, M. (1997). Dirr's Hardy trees and shrubs: an illustrated encyclopedia. Timber Press ISBN 978-0-88192-404-6, page. 282
# Molí de Baix (Sant Quirze Safaja)

El Molí de Baix era una molí del terme municipal de Sant Quirze Safaja, a la comarca del Moianès.
Era a la dreta del Tenes, a l'extrem meridional del terme, uns 300 metres al sud-est del Molí de Llobateres. Era molt a prop del límit del terme, a ran del Gorg Negre.
Hi ha restes de runes de l'habitatge del molí. Queden estructures inferiors bastant ben conservades, com el carcabà, la sala de la mola o la sortida d'aigua cap a la riera.

## Referències

* ↑ «Molí de Baix». Cercador del Patrimoni Arquitectònic.

## Enllaços externs

* El Molí de Baix en el seu entorn, a l'Institut Cartogràfic de Catalunya
# Ford City (Califòrnia)

Ford City és una concentració de població designada pel cens dels Estats Units a l'estat de Califòrnia. Segons el cens del 2000 tenia 3.512 habitants.

## Demografia

Segons el cens del 2000, Ford City tenia 3.512 habitants, 1.241 habitatges, i 882 famílies. La densitat de població era de 898 habitants/km².
Dels 1.241 habitatges en un 35,9% hi vivien nens de menys de 18 anys, en un 49,2% hi vivien parelles casades, en un 14,4% dones solteres, i en un 28,9% no eren unitats familiars. En el 24,6% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,28.
Per edats la població es repartia de la següent manera: un 31,4% tenia menys de 18 anys, un 10,9% entre 18 i 24, un 28% entre 25 i 44, un 17,5% de 45 a 60 i un 12,2% 65 anys o més.
L'edat mediana era de 30 anys. Per cada 100 dones de 18 o més anys hi havia 98,3 homes.
La renda mediana per habitatge era de 25.192 $ i la renda mediana per família de 30.256 $. Els homes tenien una renda mediana de 34.474 $ mentre que les dones 20.625 $. La renda per capita de la població era d'11.581 $. Entorn del 30,5% de les famílies i el 31,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ford City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Ford City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Tomomi Miyamoto

Tomomi Miyamoto (宮本 ともみ, 31 de desembre de 1978) és una exfutbolista japonesa.

## Selecció del Japó

Va debutar amb la selecció del Japó el 1997. Va disputar 77 partits amb la selecció del Japó. Ha disputat Copa del Món de 1999, 2003, 2007 i Jocs Olímpics d'estiu de 2004.

## Estadístiques

Selecció del Japó :
| Anys | Partits | Gols |
| 1997 | 6 | 2 |
| 1998 | 10 | 1 |
| 1999 | 14 | 2 |
| 2000 | 0 | 0 |
| 2001 | 0 | 0 |
| 2002 | 7 | 1 |
| 2003 | 14 | 3 |
| 2004 | 9 | 2 |
| 2005 | 0 | 0 |
| 2006 | 1 | 0 |
| 2007 | 16 | 2 |
| Total | 77 | 13 |

## Referències

* ↑ Japan Football Association(japonès)

## Enllaços externs

* Tomomi Miyamoto, Fitxa a Soccerway
# Los Angeles Chargers

Els Los Angeles Chargers (en català: Carregadors de Los Angeles) són un equip professional de futbol americà de la National Football League de la ciutat de Los Angeles, Califòrnia. Actualment juguen a la Divisió Oest de l'AFC i els seus colors són el blau marí, el groc or i el blanc. Actualment comparteixen l'estadi SoFi Stadium amb l'altre equip de Los Angeles a l'NFL, Los Angeles Rams.

## Història

La franquícia fou fundada el 1960 amb el nom de Los Angeles Chargers, instal·lada inicialment a Los Angeles, i va jugar originàriament a l'American Football League, que es va fusionar amb la National Football League el 1970 creant la nova NFL. Al llarg de la seva història ha guanyat 12 campionats de divisió i un campionat de conferència el 1994.

## Palmarès

* Campionats de lliga (1)
** Campionat de l'AFL (abans de la fusió AFL-NFL): 1963.
* Campionats de conferència (1)
** AFC: 1994.
* Campionats de divisió (15)
** AFL Oest: 1960, 1961, 1963, 1964, 1965.
** AFC Oest: 1979, 1980, 1981, 1992, 1994, 2004, 2006, 2007, 2008, 2009.

## Estadis

* Los Angeles Memorial Coliseum (1960)
* Balboa Stadium (1961–1966)
* SDCCU Stadium (1967–2016)
* StubHub Center (2017–2019)
* SoFi Stadium (2020-present)

## Enllaços externs

* Lloc web oficial dels San Diego Chargers
* Blog de fans dels San Diego Chargers Arxivat 2010-10-05 a Wayback Machine.
* San Diego Chargers by Glorifythepast.com
# Perranuthnoe

Perranuthnoe (AFI [pərə'nuθnəw]) és una població de la costa sud de Cornualla, a la Gran Bretanya. És a uns 1,6 km a l'est de Marazion. El 2011 tenia 2.184 habitants.

## Referències

* ↑ «Parish population 2011 census» (en anglès). [Consulta: 11 febrer 2015].
# Non-photorealistic rendering

La renderització no foto-realista, en anglès non-photorealistic rendering (NPR), és una àrea de la infografia en què es persegueix l'expressivitat i la comunicació per damunt del foto-realisme del model. Hi ha diverses motivacions per generar imatges que no persegueixen simular la realitat. Primordialment es defuig l'aspecte fred o asèptic de la representació. En el món de les arts sovint es persegueix transportar sentiments a l'espectador, les caricatures o els dibuixos animats en són exemples clars. Els serveis d'un artista sovint s'utilitzen per crear una representació estilitzada del disseny. Per altra banda l'abstracció afavoreix la claredat, hi ha manuals científics que prefereixen un dibuix a una fotografia per posar èmfasi en allò que es pretén explicar.

## Referències

* ↑ «Non-Photorealistic Rendering», 2001. [Consulta: 8 octubre 2021].
* ↑ «Non-Photorealistic Animation and Rendering». NPAR Conference - Home. [Consulta: 8 octubre 2021].
* ↑ «What is Non-Photo Realistic Rendering and What Are Its Uses?». Bluent, 06-01-2021. [Consulta: 8 octubre 2021].
# Molí de Baix (Xerta)

El Molí de Baix és un edifici del municipi de Xerta (Baix Ebre) protegida com a bé cultural d'interès local.

## Descripció

Es tracta d'un conjunt format per tres edificis en forma d' "L". El central és el més gran de tots, destaca un arc amb dovelles de pedra, lleugerament apuntat. Amb el temps ha patit diverses modificacions, sobre l'arc hi havia un escut, avui no visible. L'interior està format per una volta gòtica apuntada i destaca un escut de Catalunya gravat a la paret.
A la dreta trobem un segon edifici també amb una portalada gòtica i una altra entrada d'arc de mig punt, totes dues de pedra. La paret és de maçoneria. A la zona superior hi ha una petita cornisa de maó. La coberta està feta amb teula àrab.
El tercer edifici és ja molt posterior, sobre la porta hi figura la data de 1888. És un habitatge d'estil modernista de planta baixa, pis i golfes. Destaca una cornisa amb elements decoratius. Els balcons són poc profunds i la barana, feta d'obra.

## Història

Aquest és un conjunt força singular per al municipi. L'origen és la construcció de la séquia de les fonts de paüls pels xertolins, després del plet amb Ramon de Podio (Despuig), senyor de Paüls, quan a finals del segle XIV el rei Pere IV d'Aragó concedí a Xerta la perpetuïtat dels drets de reg (05/03/1383). Dels tres molins que avui es conserven, aquest és el més antic. El molí del mig està datat el 1741 i el de dalt, el 1600. La finca dels molins fou propietat de la familia Oliver de Boteller de Tortosa dels qui passà als Comtes de Vallcabra i als Marquesos de Capmany.

## Referències

* 1 2 3 4 «Molí de Baix». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].

### Bibliografia

Aliern Pons, F.; Xerta, 1976

## Enllaços externs

* «Molí de Baix». Mapa de recursos culturals. Diputació de Tarragona.
# Plaça Major de Banyoles

La Plaça Major de Banyoles és una plaça pública de Banyoles (Pla de l'Estany) declarada bé cultural d'interès nacional.

## Descripció

Els porxos de la plaça són formats per 37 arcs irregulars de pedra, de punt rodó o apuntats. El sostre és format per voltes d'aresta arrebossades i pintades, si bé conserva en algun tram l'embigat de fusta. Els diversos trams són limitats per arcs perpanys.
Els edificis que conformen la plaça guarden relació amb l'època de construcció d'aquesta. La distribució dels habitatges és la de la típica casa medieval urbana: planta baixa (on s'estableix la botiga), precedida per un porxo, primer pis i golfes, sota coberta de teula àrab. Les modificacions més habituals han estat l'obertura de balcons, i la conversió de teulades en terrats. Algunes arcades del sector del carrer d'Àngel Guimerà també foren modificades al segle xix.

## Història

La Plaça Major de Banyoles, que ha rebut diversos noms al llarg de la història, però que els banyolins anomenen simplement la Plaça, és un recinte porxat d'origen medieval, que centra l'eixample medieval de la població, conegut com a Vila Nova. Documentada des de 1297, conserva encara la seva primitiva funció de mercadal.

## Referències

* 1 2 3 «Plaça Major de Banyoles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 6 juliol 2017].

## Enllaços externs

* «Plaça Major de Banyoles». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Carola Bauckholt

Carola Bauckholt (Krefeld, 1959) és una compositora alemanya. Va estudiar amb Mauricio Kagel al Conservatori de Colònia i es va associar amb l'avantguardista Theatre am Marienplatz, a la seva ciutat natal, durant molts anys. Moltes de les seves obres i de Kagel es van estrenar en aquest espai. Les obres de Bauckholt s'han tocat en festivals com el Mixtur.

## Referències

* ↑ «Carola Bauckholt (composer)» (en anglès). [Consulta: 20 octubre 2019].
* ↑ theaderks. «Carola Bauckholt concocts music from sludge flakes and animal sounds» (en anglès), 03-05-2019. [Consulta: 20 octubre 2019].
* ↑ «Carola Bauckholt i Zafraan Ensemble al Mixtur». Arxivat de l'original el 2019-10-20. [Consulta: 20 octubre 2019].
# Ford EcoSport

El Ford EcoSport és un micro vehicle tot camí, originalment construït al Brasil per Ford Brazil des de 2003, a la planta de Camaçari. Una segona generació del concepte va ser llançada el 2012 i està destinat a ser muntat també en una nova fàbrica a Chennai, Índia.

## Referències

* ↑ «Ford Motor to launch EcoSport SUV at Delhi Auto Expo». India Today, 05-01-2012 [Consulta: 7 gener 2012].
# Trichomycterus banneaui

Trichomycterus banneaui és una espècie de peix de la família dels tricomictèrids i de l'ordre dels siluriformes.

## Distribució geogràfica

Es troba a Colòmbia.

## Referències

* ↑ uBio (anglès)
* ↑ Valenciennes, A. 1832. Nouvelles observations sur le capitan de Bogota, Eremophilus mutisii. A Voyage de Humboldt et Bonpland, Deuxième partie. Observations de Zoologie et d'Anatomie comparée. París. Humboldt & Bonpland's Voyage v. 2 (Title page 1833): 341-348.
* ↑ BioLib (anglès)
* ↑ FishBase (anglès)
# Montanita

La montanita és un mineral de la classe dels sulfats. S'anomena així per haver estat descoberta a Montana.

## Característiques

La montanita és un sulfat. La seva fórmula química va canviar l'any 2022 de Bi₂(TeO₆)·2H₂O a Bi₂TeO₆·nH₂O, on: 0 ≤ n ≤ 2/3. Segons la classificació de Nickel-Strunz, la montanita pertany a «07.CD - Sulfats (selenats, etc.) sense anions addicionals, amb H₂O, amb cations grans només» juntament amb els següents minerals: matteuccita, mirabilita, lecontita, hidroglauberita, eugsterita, görgeyita, koktaïta, singenita, bassanita, zircosulfat, schieffelinita, guix i omongwaïta.

## Formació i jaciments

Ha estat descrita en tots els continents exeptuant l'Àfrica, l'Amèrica del Sud i l'Antàrtida. Es forma com a producte d'alteració de la tetradimita.

## Referències

* ↑ «Montanite» (en anglès). Mindat. [Consulta: 18 maig 2022].
* 1 2 Miyawaki, Ritsuro; Hatert, Frédéric; Pasero, Marco; Mills, Stuart J. «Newsletter 66». Mineralogical Magazine, 86, 2, 01-04-2022, pàg. 359–362. DOI: https://doi.org/10.1180/mgm.2022.33 [Consulta: 18 maig 2022].
# Plaça de la Vila (Vila-real)

La plaça de la Vila és la plaça principal de la Vila, recinte emmurallat que envoltava Vila-real, fundat el 1274 pel rei Jaume I. De la Vila primitiva es conserven algunes edificacions i la major part del traçat dels carrers. La plaça de la Vila és des de 1974 monument historicoartístic.

## Història

La carta pobla o document fundacional de Vila-real, datat a València ciutat a 20 de febrer de 1274, diu que a penes hi havia unes alqueries disseminades pel terme, fet que confirma la voluntat reial de crear una vila preconcebuda i amb un plànol elaborat, de planta rectangular, propi del racionalisme renaixentista avant la lettre. Aquest plànol compta amb un eix longitudinal de major extensió, corresponent al camí Reial de València a Tortosa i Barcelona (actual carrer major) i un altre transversal, corresponent al camí d'Onda a Borriana (actuals comte d'Albay i Ramón y Cajal) que es troben perpendicularment i formen una plaça porticada quadrangular: l'actual plaça de la Vila. A aquest traçat se li afigen dos carrers paral·lels al principal, el carrer d'Amunt (actuals Sant Antoni, Sant Roc) i el d'Avall (actuals Desemparats, Cova Santa).
El recinte murat, del qual queda algun tram en l'avinguda de la Murà, es va iniciar al segle xiv i es va reforçar en el XVI; comptava amb quatre baluards semicirculars en els cantons que tancaven el rectangle (torres de Martorell, Alcover, en Folch Miquel i Torre Motxa, l'única que s'ha conservat fins als nostres dies) i de quatre portes fortificades (les de València, Onda, Castelló i d'Enmig o Borriana).
El conjunt monumental d'origen medieval de la plaça de la Vila es mantingué intacte fins al segle xvii, quan al costat SO els arcs gòtics foren substituïts per uns d'escarçans per la banda del carrer Major. Al costat SE, la casa de la Vila fou enderrocada el 1791 i se'n feu una de nova en estil classicista. Cap al 1908 s'eixamplà la carretera d'Onda a Borriana i els dos extrems dels arcs meridionals foren destruïts, i finalment tots els arcs gòtics que restaven al costat SO enderrocats per fer-hi l'actual Caixa Rural, amb arcs classicistes. Però la major desfiguració de la plaça data del 1966, quan un dels quatre costats, el SE –on hi havia l'antic ajuntament, un convent de monges dominicanes i l'església de Sant Domènec- fou enderrocat per fer-hi la impersonal plaça Major -on hi ha l'actual ajuntament, edificacions d'una gran alçària, l'estàtua de Jaume I i ara un aparcament soterrani-. Aquesta plaça i els seus edificis són una mostra de la mediocritat urbanística de l'arquitectura franquista.

## Enllaços externs

* Vilapèdia
* 1 2 «Inventari General del Patrimoni Cultural Valencià».
# Casa Pi i Figueres

La Casa Pi i Figueres és un edifici del municipi de Pals (Baix Empordà) inclòs en l'Inventari del Patrimoni Arquitectònic de Catalunya.

## Descripció

La casa es troba emplaçada en una zona elevada del nucli, al costat de la Torre de les Hores i de l'església. El conjunt és format per la casa principal, de grans dimensions, amb cobertes de teula a dues vessants, i altres construccions annexes -d'entre les quals cal esmentar la capella-, algunes d'elles unides per arcades de mig punt. Tot el conjunt de construccions es troba dintre d'un jardí envoltat per una tanca de pedra. La façana principal, orientada a migdia, té integrades finestres remarcables d'època gòtico-renaixentista. Hi ha diversos accessos a l'interior de la casa, des dels carrers Major i de la Torre.

## Història

La casa Pi i Figueres, la més gran del nucli de Pals, va ser construïda per l'arquitecte Lluís Bonet i Garí l'any 1951 per al doctor Jaume Pi i Figueres, cirurgià (fill de Josep Pi i Pascual, barber de Pals i compositor de sardanes), que va ser una de les primeres persones que revaloraren el nucli. L'emplaçament on és situat l'edifici correspon al que en altre temps ocupà el castell de Pals. De fet, alguns dels murs van ser aprofitats per bastir l'actual capella.

## Referències

* 1 2 «Casa Pi i Figueres». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 març 2016].